تالوپیئن اؤز امرینده اوْلانلارلا بیرلیکده٬ یئنی خاقانین بۇیروغو آلتیندا چالیشماغا باشلاییب ۵۸۲-جی ایلینده چینه قارشی آچیلان ساواشا خاقان‌لا بیرلیکده قاتیلدی. آنجاق ایشبارا خاقان٬ جسارت و قاهرامانلیغی ایله آد تاپمیش تالوْپیئن‌دن آجیغی گلیردی؛ چینه قارشی ساواش مغلوبیت ایله نتیجه‌لنینجه٬ آناً قوْشونلاری ایله تالوْپیئن‌ین اۆستونه گئتدی٬ اوْنا باغلی عسگرلری داغیتدی٬ آناسینی یاخالاییب اؤلدوردو. تالوْپیئن جانینی قۇرتارماق اۆچون٬ گؤی‌تۆرکلرین غربی یابغوسو تاردۇنون یانینا قاچدی.